“ฟินันเซียฯ” แนะซื้อ ITEL มอง 4 โครงการใหญ่หนุนกำไรปี 64 โต 47.5%
“บล.ฟินันเซีย ไซรัส” คาดการณ์ว่า ITEL มีรายได้จาก 4 โครงการใหม่ มูลค่า 4 พันล้านบาท เผยยอด Backlog ปัจจุบันอยู่ที่ 3.6 พันล้านบาท สนับสนุนกำไรปี 2564 ถึง 2566 เติบโตเฉลี่ย 26.4% คงเป้า 6.40 บาท “ซื้อ”
“บล.ฟินันเซีย ไซรัส” คาดการณ์ว่า ITEL มีรายได้จาก 4 โครงการใหม่ มูลค่า 4 พันล้านบาท เผยยอด Backlog ปัจจุบันอยู่ที่ 3.6 พันล้านบาท สนับสนุนกำไรปี 2564 ถึง 2566 เติบโตเฉลี่ย 26.4% คงเป้า 6.40 บาท “ซื้อ”
28 พ.ค. 2564

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (27 พ.ค.64) ว่า ท่ามกลางการแพร่ระบาดของ โควิด-19 อาจส่งผลให้งานประมูลของบริษัท อินเตอร์ลิ้งค์ เทเลคอม จำกัด (มหาชน) หรือ ITEL ล่าช้าไปบ้าง แต่รายได้จากธุรกิจ New S-Curve ที่ ITEL ตั้งเป้าว่าจะเริ่มมีบทบาทในปีนี้ ซึ่งใกล้จะได้ข้อสรุปรวมถึงงานโครงการอื่นรวมกว่า 4 พันล้านบาทที่มีความคืบหน้ามากขึ้น ได้แก่
1.ระบบ Drone และ Anti-Drone ซึ่งเป็นการตลาดใหม่ที่มีศักยภาพน่าจะได้เห็นความชัดเจนอย่างน้อย 1 โครงการมูลค่าราว 400 ล้านบาท ถึง 500 ล้านบาท ภายใน 1 ถึง 2 สัปดาห์หลังผ่านการนำเสนอโครงการ และเจรจาเป็นที่เรียบร้อย และรายได้ในช่วงแรกจะเป็นรายได้จากการขายและติดตั้ง ซึ่งหลังจากนั้นจึงเป็นรายได้บริการจัดการบินและซ่อมบำรุงในอีกหนึ่งถึงสองเดือนข้างหน้าน่าจะมีงานเพิ่มอีกหนึ่งถึงสองโครงการ
2.โครงการ USO (เน็ตชายขอบของ TOT) มูลค่างานราว 1.7 พันล้านบาท ถึง 1.9 พันล้านบาท พื้นที่ภาคเหนือและตะวันออกเฉียงเหนือ (ประกอบด้วยงานก่อสร้าง 120-150 วันและให้บริการต่อเนื่องเป็นเวลา 5 ปี) เตรียมทำประชาพิจารณ์ประมาณต้นเดือน มิถุนายน ประมลูราวปลายเดือนมิถุนายน
3.โครงการ CCTV Analytic มูลค่ามากกว่า 290 ล้านบาท คาดการณ์ว่าได้ข้อสรุปเดือนมิถุนายน
4.โครงการพัฒนาทักษะสร้างความรู้ด้านเทคโนโลยีสารสนเทศ (Course Online) เฟส 1 มลูค่าราว 1.7 พันล้านบาท คาดการณ์ว่าทยอยประมูลเดือนมิถุนายน
สำหรับแนวโน้มกำไรปกติไตรมาส 2/2564 ชะลอตัวจากการติดตั้งที่ล่าช้าออกไป เนื่องจากสถานการณ์โควิด-19 เราคาดการณ์เบื้องต้น 40 ล้านบาท ถึง 42 ล้านบาท ลดลง 10 ถึง 13% จากไตรมาสก่อนหน้าแต่เพิ่มขึ้น 3% ถึง 4% จากงวดเดียวกันของปีก่อนรายได้ส่วนใหญ่จึงมาจากในครึ่งปีหลัง สำหรับ Backlog ปัจจุบันที่ 3.6 พันล้านบาท โดยจะรับรู้เป็นรายได้ในช่วงที่เหลือของปี 1.4 พันล้านบาท รองรับคาดการณ์รายได้ปีนี้อยู่ที่ 71% เชื่อว่ายังอยู่ในความเป็นไปได้
ทั้งนี้ “ฝ่ายวิจัย” ยังคงคาดการณ์กำไรปกติปี 2564 ที่ 271 ล้านบาท เพิ่มขึ้น 64.2% จากปีก่อนหน้า และกำไรสุทธิเพิ่มขึ้น 47.5% จากปีก่อนหน้า
โดยผู้บริหารตั้งเป้ารายได้ 5 พันล้านบาท และอัตรากำไรสุทธิ 15% ภายในปี 2568 ตั้งเป้าเพิ่ม Recurring income เป็น 80% จากไตรมาส 1/2564 ที่ 65% ซึ่งประมาณการของนักวิเคราะห์ต่ำกว่าเป้าของบริษัท แต่ก็คาดการณ์ว่ากำไรปี 2564 ถึง 2566 เติบโตเฉลี่ย 26.4% CAGR รองรับ Dilution จากการใช้สิทธิของ ITEL-W2, ITEL-W3 ได้ “ฝ่ายวิจัย”ยังคงราคาเป้าปี 2564 อยู่ที่ 6.40 บาท (PE23.0 เท่า เท่าค่าเฉลี่ยย้อนหลัง 3 ปี คิดเป็น PEG 0.9)
นอกจากนี้ ITEL-W2 ใช้สิทธิได้อีก 2 ครั้ง ก่อนที่จะหมดอายุเดือนสิงหาคม 2564 หากใช้สิทธิทั้งจำนวน ราคาเป้าหมายจะลดลงเป็น 5.10 บาท ส่วน ITEL-W3 จะขึ้น XW 9 กันยายน 2564 คาดการณ์ว่าไม่ส่งผลต่อ  EPS Dilution ในปี 2564 ราคาหุ้นปัจจุบันซื้อขายที่ PE14.6 เท่า และ EV/EBITDA ต่ำเพียง 6.8 เท่า ต่ำกว่าผู้ประกอบการในกลุ่ม SI และ Data center ที่มี PE เฉลี่ย 15-16 เท่า ยังคงแนะนำ ซื้อ